Žydrojo Nilo krioklys
11°29′26″š. pl. 37°35′16″r. ilg.﻿ / ﻿11.4905°š. pl. 37.5878°r. ilg.﻿ / 11.4905; 37.5878 Žydrojo Nilo krioklys arba Tis Isatas (amhar. ጥስ እሳት = T’is Isat – „didysis rūkas“) – krioklys šiaurės Etiopijoje, Amherų regione, 30 km nuo Bahir Daro ir Tanos ežero, krenta Žydrojo Nilo upėje. Krioklio aukštis 37–45 m. Jis sudarytas iš 4 srautų, plotis seniau svyruodavo nuo 100 m sausringuoju laikotarpiu iki 400 m liūčių laikotarpiu. 2003 m. pastačius hidroelektrinės užtvanką aukščiau krioklio vandens lygis metų bėgyje suvienodėjo. Krioklys sudaro natūralią kliūtį, skiriančią Tanos ežero ir Nilo ekosistemas. Žydrojo Nilo krioklys yra vienas svarbiausių turistinių Etiopijos objektų. Tuoj už krioklio yra tarpeklis per kurį nutiestas seniausias tiltas šalyje (1626 m. pastatytas portugalų). Krioklys sausringuoju laikotarpiu Tarpeklis į kurį krenta krioklys Vienas iš srautų Virš krioklio dažnai regėti vaivorykštė Portugalų tiltas